Mitragyna parvifolia

Ti Mitragyna parvifolia ket ti sebbangan ti kayo a mabirukan iti Asia,  a patneng iti India ken Sri Lanka. Ti sebbangan ti Mitragyna ket amaus-usar a kas agas ken ti nasayaat a kayoda iti amin a paset a pagtubuanda. Ti M. parvifolia ket makaabot iti katayag iti 50 a kadapan nga agraman ti sanga iti kaatiddog iti sumurok a 15 a kadapan. Nalinteg ti ungkay ken agsangasanga. Dagiti sabong ket duyaw ken agtubo kadagiti sukog bola a rimpuok. Dagiti bulong ket nangisit a berde iti maris, nalamuyot, timbukel iti sukog, ken agsumbangir ti tabas.

Dagiti tradisional nga usar 
Ti nasadiwa a tutot ti bulong ti M. parvifolia ket inus-usar dagiti tribu a kas agas ti jaundice iti Chenchus, Yerukalas, Yanadis ken Sugalis ti Distrito ti Gundur, Andhra Pradesh. Dagiti bulongna ket agas ti ut-ot ken litteg, ken maus-usar par nga ags ti sugat ken dagiti ulcer. Ti ukis ti kayo ti ungkay ket inus-usar a kas agas ti sapro ken dagiti ut-ot ti piskel babaen dagiti lokal nga agtataeng iti Distrito ti Tumkur, Karnataka, India. Dagiti tribu ti Sonaghati ti Distrito ti Sonbhadra, Uttar Pradesh ket ag-agasanda ti gurigor babaen ti panagpabaurek ti ukis ti kayo ti M. parvifolia. Dagiti tribu ti Valaiyan, ti populasion ti turod ti Sirumalai, Distrito ti Madurai,Akinlaud a Ghats, Tamil Nadu ket us-usarenda ti ukis ti kayo ti ungkay para iti ut-ot ti riyuma. Ti ukis ti kayo ken  dagiti ramut ket inus-usar a pangngagas iti gurigor, koliko,ut-ot ti piskel, pannakasabidong, uyek ken edema,  ken kas maysa nga an-anting. Ti tubbog ti bunga ket maus-usar pay pangnayon ti kantidad ti gatas ti suso dagiti agpaspasuso nga inna.

Dagiti ladawan

Dagiti nagibasaran

Dagiti akinruar a silpo 

Naucleeae
Flora ti subkontinente Indiano